CELEX: 62016TN0636
Language: hr
Date: 2016-09-05 00:00:00
Title: Predmet T-636/16: Tužba podnesena 5. rujna 2016. – Starbucks i Starbucks Manufacturing Emea protiv Komisije

12.12.2016   
            
            
               HR
            
            
               Službeni list Europske unije
            
            
               C 462/25
            
         Tužba podnesena 5. rujna 2016. – Starbucks i Starbucks Manufacturing Emea protiv Komisije
   (Predmet T-636/16)
   (2016/C 462/32)
   Jezik postupka: engleski
   
      Stranke
   
   
      Tužitelj: Starbucks Corp. (Seattle, Washington, Sjedinjene Američke Države) i Starbucks Manufacturing Emea BV (Amsterdam, Nizozemska) (zastupnik: S. Verschuur)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi članke 1.-4. Komisijine Odluke od 21. listopada 2015. o državnoj potpori SA.38374 (2014/C ex 2014/NN) koju je Nizozemska provela u korist Starbucksa („pobijana odluka”);
            
         
               —
            
            
               podredno, poništi članak 2. stavak 1. pobijane odluke; i
            
         
               —
            
            
               naloži Komisiji snošenje troškova ovog postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog temelji se na tome da je Komisija prekršila članak 107. stavak 1. UFEU-a počinivši materijalnu pogrešku koja se tiče prava i očitu pogrešku u ocjeni kad je protumačila i primijenila referentni okvir u svrhu ocjene dodjeljuje li APA selektivnu prednost.
            
         
               2.
            
            
               Drugi tužbeni razlog temelji se na tome da je Komisija prekršila članak 107. stavak 1. UFEU-a kad je netočno utvrdila da je APA dodijelila prednost, te je time počinila razne očite pogreške koje se tiču činjenica i ocjene, propustivši provesti temeljito i nepristrano ispitivanje i ponudivši neodgovarajuće obrazloženje.
            
         
               3.
            
            
               Treći tužbeni razlog temelji se na tome da je Komisija prekršila članak 16. Uredbe Vijeća (EU) 2015/1589 (1) kad je pogrešno odredila visinu navodne potpore i time počinila materijalnu pogrešku koja se tiče prava, kao i očitu pogrešku u ocjeni.
            
         
      (1)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL 2015, L248, str.9.).